Vlugte vir gerepatrieerdes skielik gekanselleer | Maroela Media
Die Nederlandse lugredery KLM. (Foto: Verskaf)
Suid-Afrikaners wat gestrand is in Nederland sou uiteindelik Vrydag teruggekom het, maar is op die laaste minuut ingelig dat die vlug gekanselleer is, glo omdat die vliegtuig nie toestemming gehad het om in Suid-Afrika te land nie.
Die DA het nou 'n skrywe gerig aan ministers Pravin Gordhan en Naledi Pandor, onderskeidelik van die departement van openbare ondernemings en die departement van internasionale betrekkinge, om duidelikheid te gee oor bewerings dat Suid-Afrikaanse owerhede weier om internasionale lugrederye toe te laat om in Suid-Afrika te land.
Talle Suid-Afrikaners in ander wêrelddele sukkel ook nog om terug te keer na Suid-Afrika en sommiges het nie meer geld of noodsaaklike medikasie oor nie. AfriForum het nou 'n dringende aansoek in die hof gebring om 'n oplossing te probeer kry vir die talle probleme wat Suid-Afrikaanse burgers wat tans in die buiteland gestrand is, ondervind.
"Ons het ook inligting ontvang dat twee vlugte van Ethiopian Airlines ook nie toegelaat is om op te styg in Suid-Afrika nie," sê Alf Lees, DA-skaduminister vir openbare werke.
Dié vlugte moes Suid-Afrikaners wat in Etiopië werk, terugneem na dié land. Die departement van binnelandse sake het reeds twee weke gelede gesê dat Suid-Afrikaners wat in ander lande woon en werk, nou kan teruggaan, het Maroela Media berig.
Lees sê hy is ook bekommerd oor gerugte dat vlugte wat Suid-Afrikaners oor die naweek moet huis toe bring, ook nie sal kan land nie.
Wat het hulle verwag van die S A regering
MM of DA ,kry julle feite reg,Pravin Gordhan is nie Min. van Openbare Werke nie.
Betaal n bribe en land op Waterkloof!
Dis nogals frustrerend om te besef ons bly in 'n land wat deur 'n klomp onbevoegde mense beheer word en ongelukkig gaan dit nie binnekort verander nie.
Wel ons het familie wat hier is en moet terug gaan America toe maar kan nie. Die een is ń amerikaanse burger gebore daar en het voor lockdown vir ons kom kuier moontlik hul laaste want altwee is in hul 70 en 80's. Hul vlugte bly gekanselleer word nou al van 9 April. En toe ons bel vir n repat vlug hoor ons hul moet R18000.00 per persoon betaal nadat hul ń vlugkaartjie het om terug te gaan.